Tinker Tailor Soldier Spy (miniserija)
Tinker Tailor Soldier Spy (), na prostoru bivše Jugoslavije poznat kao Dečko dama kralj špijun, je britanska špijunska televizijska miniserija snimljena u režiji Johna Irvina i premijerno prikazana na programu BBC-ja 1979. godine. Predstavlja adaptaciju istoimenog romana Johna le Carréa. Protagonist, čiji lik tumači Alec Guiness, je George Smiley, ostarjeli funkcionar britanske tajne službe MI6 koji je prisilno umirovljen nakon katastrofalnog pokušaja da se organizira bijeg generala iz komunističke Čehoslovačke na Zapad. Radnja prikazuje kako postaje uvjeren kako je to posljedica sovjetske krtice u samim vrhovima MI6, te zbog toga započinje diskretnu istragu čija su meta njegovi bivši kolege i najbliži suradnici.

Slično kao i roman, i serija se odlikovala izuzetnim realizmom, odnosno nesentimentalnim prikazom obavještajne aktivnosti. Guiness je, kako bi se što bolje tumačio lik Smileya, proveo neko vrijeme sa Sir Mauriceom Odlfieldom, bivšim šefom MI6. Serija je imala izvrsnu gledanost, te dobila niz povoljnih kritika i osvojila prestižne nagrade, a lik Smileya se smatra jednom od najboljih uloga u Guinessovoj karijeri. Godine 1982. je snimljen nastavak pod naslovom Smiley's People, temeljen na istoimenom romanu.

Godine 2011. je snimljen remake u obliku istoimenog cjelovečernjeg filma gdje je Smileyev lik tumačio Gary Oldman.

Uloge

 Alec Guinness ... George Smiley/"Beggarman"
 Michael Jayston ... Peter Guillam
 Anthony Bate ... Oliver Lacon
 Bernard Hepton ... Toby Esterhase/"Poorman"
 Ian Richardson ... Bill Haydon/"Tailor"
 Ian Bannen ... Jim Prideaux
 Hywel Bennett ... Ricki Tarr
 Michael Aldridge ... Percy Alleline/"Tinker"
 Terence Rigby ... Roy Bland/"Soldier"
 Alexander Knox ... Control
 George Sewell ... Mendel
 Beryl Reid ... Connie Sachs
 Joss Ackland ... Jerry Westerby
 Siân Phillips ... Ann Smiley
 Nigel Stock ... Roddy Martindale
 John Standing ... Sam Collins
 Thorley Walters ... Tufty Thessinger
 John Wells ... Headmaster
 Patrick Stewart ... Karla
Mandy Cuthbert ... Molly Purcell
 Warren Clarke ... Alwyn
Joe Praml ... Paul Skordeno
 Susan Kodicek ... Irina
 Alec Sabin ... Fawn
 Hilary Minster ... Boris
 George Pravda ... Polyakov
Duncan Jones ... "Jumbo" Roach

Izvori

Vanjske veze

Miniserije 1979.
Špijunske TV-serije
BBC